CELEX: 52018PC0165
Language: da
Date: 2018-04-09
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen (EGF/2018/000 TA 2018 — teknisk bistand på Kommissionens initiativ)

EUROPA-KOMMISSIONEN
            Bruxelles, den 9.4.2018
            COM(2018) 165 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Fond for Tilpasning til Globaliseringen (EGF/2018/000 TA 2018 — teknisk bistand på Kommissionens initiativ)
            
               
         
         
            
               BEGRUNDELSE
            
            
               De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  1
                ("EGF-forordningen").
            
            
               RESUMÉ AF ANSØGNINGEN OG ANALYSE
            
            
               
                  Nøgledata:
               
               
                  EGF-referencenummer
                        EGF/2018/000
               
               
                  Europa-Kommissionen
                        Teknisk bistand
               
               
                  Administrative udgifter: budget i EUR
                        345 000
               
               
                  Administrationsudgifter i % (loft: 0,5 %)
                        0,2 %)
               
            
            
               I henhold til EGF-forordningens artikel 11, stk. 1, kan højst 0,5 % af det årlige maksimumbeløb, som EGF råder over, stilles til rådighed hvert år til teknisk bistand på Kommissionens initiativ.
            
            
               Teknisk bistand, der skal finansieres, og fordeling af de anslåede omkostninger
            
            
               1.Støtten vil blive anvendt til udgifter som omhandlet i EGF-forordningens artikel 11, stk. 1 og 4, og artikel 12, stk. 2, 3 og 4, jf. nedenstående.
            
            
               2.Overvågning og dataindsamling: Kommissionen vil indsamle data om de ansøgninger, der er modtaget, betalt og afviklet, og de foranstaltninger, der er foreslået og gennemført. Disse data vil blive stillet til rådighed på webstedet og vil blive samlet i passende form til de rapporter, der udarbejdes hvert andet år, dvs. i 2019 og 2021. På grundlag af arbejdet fra de seneste år er omkostningerne ved denne aktivitet på 20 000 EUR.
            
            
               3.Oplysninger: Den hjemmeside om EGF
                  2
               , som Kommissionen har oprettet på sit område for beskæftigelse, sociale anliggender, arbejdsmarkedsforhold og inklusion, og som den skal forvalte i henhold til EGF-forordningens artikel 12, stk. 2, ajourføres og udvides regelmæssigt, og alle nye elementer oversættes til samtlige EU-sprog. Den generelle opmærksomhed om EGF og dens synlighed øges. Midtvejsevalueringen af EGF vil blive trykt i et lille oplag og stillet til rådighed sammen med en online-publikation. EGF vil blive behandlet i forskellige publikationer fra Kommissionen og i audiovisuelle aktiviteter, jf. EGF-forordningens artikel 11, stk. 4. Udgifterne hertil anslås til 20 000 EUR i 2018.
            
            
               4.Etablering af en videnbase / anvendelsesgrænseflade: Kommissionen fortsætter sit arbejde med standardiseringen af procedurerne for EGF-ansøgninger og forvaltningen heraf, under anvendelse af de funktionaliteter i SFC 2014, som er det sted, hvor procedurerne indarbejdes. Det gør det muligt at forenkle de ansøgninger, der udarbejdes i henhold til EGF-forordningen, og behandle dem hurtigere, og det bliver nemmere at trække rapporter ud til forskellige formål. Rapporteringsprocedurerne er også integrerede. Et "back-office"-modul fungerer som grænseflade mellem SFC og Kommissionens regnskabs- og informationssystem ABAC, hvilket letter de finansielle transaktioner i forbindelse med EGF. Da det meste af programmeringen er blevet gennemført i de senere år, kræver det kun en yderligere finjustering og tilpasninger til eventuelle ændringer. Som følge af lavere programmeringsomkostninger og tilsvarende vedligeholdelsesomkostninger er de nødvendige midler lavere end de seneste år. Omkostningerne i forbindelse med disse poster anslås til 80 000 EUR som EGF-støtte til den yderligere udvikling af SFC og den regelmæssige ajourføring heraf.
            
            
               5.Administrativ og teknisk støtte: EGF's ekspertgruppe af kontaktpersoner, der har ét medlem fra hver medlemsstat, afholder tre møder (i anden halvdel af 2018 / første halvdel af 2019). De samlede omkostninger ved disse tre møder anslås til 105 000 EUR.
            
            
               6.For at fremme netværkssamarbejdet mellem medlemsstaterne vil Kommissionen desuden afholde to seminarer med deltagelse af EGF's gennemførelsesorganer og arbejdsmarkedets parter. Så vidt muligt vil disse blive berammet til at finde sted på ca. de samme datoer som to af de tre ekspertgruppemøder og vil fokusere på spørgsmål i forbindelse med den praktiske gennemførelse af EGF-forordningen på græsrodsniveau. Omkostningerne i forbindelse med disse punkter anslås til 120 000 EUR.
            
            
                     
                        Punkter
                     
                  
                  
                     
                        Antal (skøn)
                     
                  
                  
                     
                        Anslåede omkostninger for hvert punkt
                           (EUR)
                     
                  
                  
                     
                        Samlede omkostninger
                           (EUR)
                     
                  
               
                     
                        Overvågning og dataindsamling
                     
                  
                  
                     
                        Diverse
                     
                  
                  
                     
                        Diverse
                     
                  
                  
                     
                        20 000
                     
                  
               
                     
                        Oplysningsaktiviteter
                     
                  
                  
                     
                        Diverse
                     
                  
                  
                     
                        Diverse
                     
                  
                  
                     
                        20 000
                     
                  
               
                     
                        Etablering, ajourføring og vedligeholdelse af en videnbase / anvendelsesgrænseflade i SFC
                     
                  
                  
                     
                        Diverse
                     
                  
                  
                     
                        Diverse
                     
                  
                  
                     
                        80 000
                     
                  
               
                     
                        Administrativ og teknisk støtte: Møder i ekspertgruppen af kontaktpersoner for EGF
                     
                  
                  
                     
                        3 
                     
                  
                  
                     
                        35 000
                     
                  
                  
                     
                        105 000
                     
                  
               
                     
                        Administrativ og teknisk støtte: netværksseminarer om anvendelsen af EGF
                     
                  
                  
                     
                        2
                     
                  
                  
                     
                        60 000
                     
                  
                  
                     
                        120 000
                     
                  
               
                     
                        Samlede anslåede omkostninger
                     
                  
                  
                     
                  
                  
                     
                        345 000
                     
                  
               
               Finansiering
            
            
               7.Det maksimale årlige budget for EGF i 2018 er på 150 mio. EUR i 2011-priser (dvs. 172 303 000 EUR i 2018-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  3
               .
            
         
         
            
               8.I henhold til EGF-forordningens artikel 11, stk. 1, kan 0,5 % af dette beløb (dvs. 861 515 EUR i 2018) stilles til rådighed til teknisk bistand på Kommissionens initiativ. I øjeblikket er hele beløbet for 2018 stadig til rådighed, der er endnu ikke afsat noget beløb til teknisk bistand. Det foreslåede beløb svarer til ca. 0,2 % af det maksimale årlige budget for EGF, der er til rådighed i 2018.
            
            
               9.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  4
               .
            
            
               Tilhørende retsakter
            
            
               10.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 345 000 EUR.
            
            
               Kilder til betalingsbevillinger
            
            
               11.Bevillingerne fra EGF-budgetposten vil blive anvendt til at dække beløbet på 345 000 EUR, som er nødvendigt i forbindelse med teknisk bistand.
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Fond for Tilpasning til Globaliseringen (EGF/2018/000 TA 2018 — teknisk bistand på Kommissionens initiativ)
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  5
               , særlig artikel 11, stk. 2,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  6
               , særlig punkt 13,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis virksomhed er ophørt som følge af gennemgribende strukturelle ændringer i verdens handelsmønstre, der kan tilskrives globaliseringen, og som skyldes en fortsættelse af den internationale finansielle og økonomiske krise eller en ny international finansiel og økonomisk krise, og hjælpe disse med at vende tilbage til arbejdsmarkedet.
            
            
               (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013
                  7
               .
            
            
               (3)I henhold til forordning (EU) nr. 1309/2013 kan højst 0,5 % af det årlige maksimale beløb fra EGF hvert år anvendes til teknisk bistand på Kommissionens initiativ.
            
            
               (4)EGF bør følgelig mobiliseres til at stille et beløb på 345 000 EUR til rådighed til teknisk bistand på Kommissionens initiativ —
            
            
               VEDTAGET DENNE AFGØRELSE:
            
         
         
            
               Artikel 1
            
            
               I forbindelse med Den Europæiske Unions almindelige budget for regnskabsåret 2018 stilles der et beløb til rådighed fra Den Europæiske Fond for Tilpasning til Globaliseringen på 345 000 EUR i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på tredjedagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        EUT L 347 af 20.12.2013, s. 855.
               
               
                  
                     (2)
                  
                        
                  http://ec.europa.eu/egf.
                   
               
               
                  
                     (3)
                  
                        EUT L 347 af 20.12.2013, s. 884.
               
               
                  
                     (4)
                  
                        EUT C 373 af 20.12.2013, s. 1.
               
               
                  
                     (5)
                  
                        EUT L 347 af 20.12.2013, s. 855.
               
               
                  
                     (6)
                  
                        EUT C 373 af 20.12.2013, s. 1.
               
               
                  
                     (7)
                  
                        Rådets forordning (EU, EURATOM) nr. 1311/2013 af 2. december 2013 om fastlæggelse af den flerårige finansielle ramme for 2014-2020 (EUT L 347 af 20.12.2013, s. 884).